Ir-Regolament tal-Kummissjoni (KE) Nru 737/2004
tal-21 ta' April 2004
li jemenda l-obbligi tal-kunsinna għaz-zokkor tal-kannamieli li se jkun importat skond il-Protokoll ACP u l-Ftehim ta' l-Indja għall-perijodu ta' kunsinna 2003/2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1260/2001 tad-19 ta' Ġunju 2001 dwar l-organizzazzjoni komuni tas-swieq fis-settur taz-zokkor [1],
Wara li kkunsidrat ir-Regolament tal-Kummissjoni (KE) Nru 1159/2003 tat-30 ta' Ġunju 2003 li jistabbilixxi regoli dettaljati applikabbli għas-snin ta' marketing 2003/2004, 2004/2005 u 2005/2006 għall-importazzjoni ta' zokkor tal-kannamieli skond ċerti kwoti tariffarji u ftehimiet preferenzali, u li jemenda r-Regolamenti (KE) Nru 1464/95 u (KE) Nru 779/96 [2], u b'mod partikolari l-Artikolu 9(2) ta' l-istess,
billi:
(1) Ir-Regolament tal-Kummissjoni (KE) Nru 443/2004 [3] stabbilixxa l-obbligi tal-kunsinna għaz-zokkor tal-kannamieli li se jiġi importat taħt il-Protokoll ACP u l-Ftehim ma' l-Indja għall-perjodu ta' kunsinna 2003/2004.
(2) Ir-Renju Unit issottometta applikazzjoni għat-trasferiment ta' l-obbligi tal-kunsinna għall-perijodi ta' kunsinna 2003/2004 u 2004/2005 iffissat għaż-Żimbabwe sabiex issir korrezzjoni ta' żball amministrattiv magħmul meta kienu qegħdin jiġu mogħtijin code l-applikazzjonijiet għal-liċenza ta' importazzjoni għal dak il-pajjiż. Dak l-iżball wassal biex il-liċenzi nħarġu għal 6858.11 tunnellata metrika aktar mill-obbligu ta' kunsinna ffissat għaż-Żimbabwe għall-perijodu ta' kunsinna 2003/2004.
(3) Ġaladarba t-trasferiment ta' 6858.11 tunnellata metrika mill-obbligu ta' kunsinna taż-Żimbabwe għall-2004/2005 għall-obbligu għall 2003/2004 mhux se jiddisturba l-ftehim għall-fornitura msemmi fl-Artikolu 39 tar-Regolament (KE) Nru 1260/2001, l-obbligu tal-kunsinna ffissat għaż-Żimbabwe għall-perjodu ta' kunsinna 2003/2004 għandu jiġi emendat.
(4) Il-miżuri meħudin b'dan ir-Regolament jaqblu ma' l-opinjoni tal-Kumitat ta' Ġestjoni għaz-Zokkor,
ADOTTAT DAN IR-REGOLAMENT:
Artikolu 1
L-obbligi tal-kunsinna għall-importazzjoni ta' prodotti elenkati fil-Code CN 1701, espressi bħala ekwivalenti ta' zokkor abjad, li joriġinaw minn pajjiżi firmatarji għall-Protokoll ACP u l-Ftehim ta' l-Indja għall-perijodu ta' kunsinna 2003/2004 għal kull pajjiż li jesporta hekk kif imniżżlin fl-Anness mar-Regolament (KE) Nru 443/2004 qegħdin jiġu bil-preżenti emendati kif jidher fl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul Brussel, nhar il-21 ta' April 2004.